open-index/open-wikipedia-markdown huggingface dataset:
Кочијаш

[мини|265x265пкс|И. Бајков, кочијаш на императорот [Александар I (Русија)|Александар I]]
**Кочијаш** — лице одговорно за управување на впрегнати коњи како дел од секаков вид возило влечено од коњи, од санки до дилижанси. Кочијашот обично ја извршува оваа задача од подигнато седиште на предниот дел на кочијата, познато како ложа, или право од платформата на возилото. Во современа смисла, кочијашот е историски еквивалент на „возач“.

## Должности
Кочијашот традиционално се однесува на возач на секаков вид карета или кочија со одделно седиште за возачот. Во случај на возила за јавен превоз, улогата на кочијашот може да биде ограничена на едноставно управување на возилото, во зависност од тоа како сопствениците ги организираат возењата. 

За лична услуга, кочијашот обично известува право до нивниот работодавец или агентот на работодавачот или чинителот. Како раководител на коњушниците — втората најважна зграда на имотот по куќната послуга — кочијашот е одговорен за грижата и одржувањето на сите коњи, кочии и сродниот кадар на господарот. Додека главна должност на кочијашот е лично да го вози работодавецот, тој може да го делегира управувањето со други домашни возила кога е потребно. 

Во големите домаќинства, улогата на кочијашот често била специјализирана положба. Меѓутоа, во поскромните домаќинства, кочијашот честопати преземал дополнителни должности, како на пример да служи како коњушар. За споредба, дури и главниот шофер од подоцнежната епоха, кој можел да ги надгледува помошниците шофери и механичарите, имал многу помалку престижна улога, барајќи помал кадар и помалку капитал за одржување.

## Наводи

## Надворешни врски

* Gentlemen Coachmen, by Anne Woodley.
* George Borrow's, "The Stage-Coachmen Of England: A Bully Served Out". Compiled by Blupete (Peter Landry).
* The stables - Coachmen 1662-1837 | British History Online.

Категорија:Занимања
Категорија:Сообраќајни занимања
Категорија:Историја на поштата
__СОСОДРЖИНА__
__ИНДЕКС__
Црква „Св. Петка“ - Ново Селани

**Света Петка** — главна селска и манастирска црква на Новоселанскиот манастир во кочанското село Ново Селани, Македонија.

## Местоположба

Црквата се наоѓа надвор од селото Ново Селани, вртејќи десно на самиот влез во селото.

## Историја

Црквата била изградена во 1981 година на темели од стара црква, а камен-темелникот за изградба бил осветен од епископот Тивериополски г. Горазд.

## Галерија


Податотека:Црква „Св. Петка“ - Новоселани 2.jpg|Апсидата
Податотека:Црква „Св. Петка“ - Новоселани 3.jpg|Северната страна
Податотека:Црква „Св. Петка“ - Новоселани 4.jpg|Куполата
Податотека:Црква „Св. Петка“ - Новоселани 5.jpg|Воздушен поглед на црквата
Податотека:Црква „Св. Петка“ - Новоселани 6.jpg|Главниот влез
Податотека:Црква „Св. Петка“ - Новоселани.jpg|Поглед на црквата


## Поврзано
* Кочанско архијерејско намесништво
* Соколарска парохија
* Ново Селани

## Наводи

## Надворешни врски

Ново Селани
Категорија:Новоселански манастир
Македонија пат

**Македонија пат** е јавно претпријатие за одржување и заштита на магистралните и регионалните патишта во Македонија.

Има повеќе работни задачи и обврски, меѓу кои:
* редовно и зимско одржување на магистралните и регионалните патишта,
* асфалтирање на помали делници и крпење на ударни дупки,
* изработка и поставување на вертикална и хоризонтална сигнализација,
* заштита на патишта,
* информативна (диспечерска) служба за состојбата на патиштата и друго.

## Наводи

## Надворешни врски
* makedonijapat.com.mk

Категорија:Државни претпријатија на Македонија
Новоселански манастир

**Новоселански манастир** — нов манастир во кочанското село Ново Селани.

## Местоположба

Манастирот се наоѓа во источниот дел на селото Ново Селани, пред самиот влез во селото.

## Историја

Сите градби во и околу манастирот биле подигнати по откривањето на еден црковен објект во 1981 година, кој претставувал еднокорабна базилика со нартекс. Должината на црквата била 16,70 метри, а ширината 10,60 метри. Sидовите биле градени од кршен камен и малтер со ширина од 0,65 метри. Покрај црквата се наоѓа природен извор со култно место посветено на Света Петка.

Покрај главната црква „Св. Петка“, биле обновени или изградени уште објекти врз стари ранохристијански темели во времето на покрстувањето на Словените на Брегалница.

## Градби во манастирот

Манастирот е составен од црквите „Св. Петка“ и „Св. Марина“, два параклиса, трпезарија и помошни објекти.

### Црква „Св. Петка“

Црквата е подигната во 1981 година на стари темели.

### Црква „Св. Марина“

Црквата е нова градба за која нема податоци за изградбата.

### Параклиси

Во дворот на манастирот се наоѓаат и параклисите „Св. Јаким“ и „Св. Недела“.

## Галерија


Податотека:Новоселански манастир 2.jpg|Трпезаријата
Податотека:Новоселански манастир 3.jpg|Параклис
Податотека:Црква „Св. Петка“ - Новоселани5.jpg|Главната црква „Св. Петка“
Податотека:Црква „Св. Марина“ - Новоселани 4.jpg|Малата црква „Св. Марина“
Податотека:Параклис „Св. Јаким“ - Новоселани.jpg|Параклисот „Св. Јаким“
Податотека:Параклис „Св. Недела“ - Новоселани.jpg|Параклисот „Св. Недела“


## Наводи

## Надворешни врски


Категорија:Ново Селани
Категорија:Манастири во Македонија
Категорија:Манастири во Брегалничката епархија
Категорија:Манастири на МПЦ
Категорија:Манастири во Кочанското архијерејско намесништво
Параклис „Св. Јаким“ - Ново Селани

**Свети Јаким** — мал параклис во Новоселанскиот манастир во кочанското село Ново Селани, Македонија.

## Местоположба

Параклисот се наоѓа надвор од селото Ново Селани, вртејќи десно на самиот влез во селото, пред главната црква „Св. Петка“.

## Историја

Според напис на влезот во параклисот, тој бил подигнат во 2004 година.

## Галерија


Податотека:Параклис „Св. Јаким“ - Новоселани 3.jpg|Поглед на параклисот
Податотека:Параклис „Св. Јаким“ - Новоселани 2.jpg|Влезот


## Поврзано
* Кочанско архијерејско намесништво
* Соколарска парохија
* Ново Селани

## Надворешни врски

Ново Селани
Категорија:Новоселански манастир
Снежница (пештера)

**Снежница** или **Карљанка** (понекогаш членувана и како **Снежницата**; , *Хинотрипа Фалакру*) — пропастна пештера во планината Боздаг, Драмско, Егејска Македонија.

Пештерата има посебна научна вредност поради своите геолошки особености и зачувани природни примероци за климата од различни доби.

## Потекло и значење на името
Името *Снежница* е наведено во изворите уште од почетокот на XX век. На грчки јазик, пештерата е позната како *Хионотрипа* (*Χιονότρυπα*), во превод „снежна дупка“. Варијантата *Карљанка* потекнува од турската придавка *karlı* („снежно“), и топонимска наставка.

## Опис
Пештерата е сместена на надморска височина од 2.050 м, под врвот Свети Илија (2.232 м), во чие западно подножје се наоѓа, и сртот Карталка (2.035 м), во непосредна близина на изворите на реката Сушица. Според грчки извори, северозападната страна на Карталка, на која се наоѓа планинарски дом, е наречен *Хинотрипа*, по грчкото име на пештерата. Пештерата има должина од 111 м и вкупен дијаметар од 20 м, додека просечната температура изнесува само 1&nbsp;°C. Таа претставува ледничка јама со повеќегодишен снег. Во 1904 г. офицерот Петар Дрвингов напишал:

Снежница претставува понор со урнат покрив. Таа е составена на три дела. Првиот дел има вкупна истражена должина од 60 м, во кој снегот се задржува низ целата година. Вториот дел е достапен при спуштање во јама длабока 20 м и претставува сала со впечатливи пештерни образби (сталактити и сталагмити). По уште едно спуштање од 15 м се пристапува во третиот и последниот дел од пештерата.

## Поврзано

* Свети Илија
* Боздаг

## Наводи

Категорија:Пештери во Егејска Македонија
Категорија:Боздаг
Какена

**Какена** () — пештера во планината Бунаса, Кожанско, Егејска Македонија.

Пештерата се наоѓа во планината Бунаса, јужно од селото Лужјани. Влезот на пештерата е тесен и стрмен. Поседува две големи сали со богати пештерски украси.

## Наводи

Категорија:Пештери во Егејска Македонија
Дирекција за технолошки индустриски развојни зони

**Дирекцијата за технолошки индустриски развојни зони**, во име на Владата на Република Северна Македонија, управува со Технолошко-индустриските развојни зони во Република Северна Македонија.
Владата на Република Северна Македонија има основано четиринаесет Технолошко-индустриски развојни зони кои се наоѓаат во различна фаза на изградба.

Во согласност со својот концепт и мисија, Дирекцијата за технолошки индустриски развојни зони се стреми Република Северна Македонија да прерасне во меѓународен бизнис центар на Југоисточна Европа со понуда на инфраструктура од светска класа, поддржана со најквалитетни услуги и неспоредливи поволности во регионот и пошироко.

## Наводи

## Надворешни врски
* Дирекција за технолошки индустриски развојни зони

Категорија:Управување со Македонија
Хамди Демир

**Хамди Демир**, роден **Хамди Таир Демир** (; Скопје, 25 мај 1917 — Скопје, 15 февруари 1976) — македонски партизан и политичар, претставник на турското малцинство во Социјалистичка Република Македонија. Деец во Комунистичката партија на Македонија и Комунистичката партија на Југославија. Еден од членовите во Уставотворното собрание на Македонија
## Животопис
Роден е во 25 мај 1917 година во Скопје, потекнува од старотурско семејство. Покрај крајот на ноември 1939 година влегува во СКОЈ, каде што служел како претставник на турскиот и албанскиот етнос во партијата. Од средината на јануари 1941 е секретар на група во склоп на СКОЈ. Од јуни 1941 тој се приклучува во Комунистичката партија на Југославија. Член е на Жупанскиот комитет на КПJ. Влегува во Првиот скопски партизански одред. На 13 октомври 1941 година е уапсен и на 24 ноември 1941 е осуден на смрт преку обесување од бугарски воен суд. На 29 август 1944 избегнува од затворот и се приклучува во Третата македонска ударна бригада. Подоцна заминува за Светиниколскиот реон, каде што формира Народоослободителен комитет, комитет на народната младост и на Антифашистичкиот фронт на жените на Македонија.

На 22 декември 1944 година основал заедно со други партизани Комитет на народоослободителниот фронт на текстилните работници во Скопје и седум денови подоцна е избран за член на комитетот. Меѓу периодот 1945-1952 е член на Градскиот комитет на КПМ за Скопје, како и претседател на Сојузот на борците од Четвртиот реон на градот Скопје. На првите слободни избори бил избран за одборник и секретар на Четвртиот народен одбор во Скопје и народен пратеник на Уставотворното собрание на Народна Република Македонија во 1946 година. Подоцна бил и пратеник во Народното собрание на НРМ, член на Претседателството на Републичкиот одбор на СЗБНОВМ и член на Советот на Републиката. Носител е на Партизанска споменица 1941.

## Наводи


Категорија:Носители на Партизанска споменица од 1941
Категорија:Луѓе од Скопје
Категорија:Починати во Скопје
Категорија:Родени во 1917 година
Категорија:Починати во 1978 година
Категорија:Македонски партизани
Категорија:Учесници во НОБ
Категорија:Дејци на КПМ
Категорија:Дејци на КПЈ
Категорија:Македонски Турци
Категорија:Членови на уставотворното собрание на Народна Република Македонија
Апендектомија

мини|десно|Апендектомија
**Апендектомија** е хируршка процедура во која се отстранува апендиксот (дел од слепото црево). Апендектомијата обично се изведува како ургентна или итна процедура во третманот на комплициран акутен апендицитис

Апендектонијата може да се изведе лапароскопски (како минимално инвазивна операција) или како отворена операција. Во текот на 2010-те, хируршката практика се повеќе се придвижува кон рутински избор на лапароскопска апендектомија; така на пр. во Обединетото Кралство над 95% од апендектомиите кај возрасни се изведуваат лапароскопски. 

## Наводи

Категорија:Општа хирургија
Поштар

[мини| <small>[Поштенска картичка на која е прикажан поштар од Руското Царство, со натпис на руски „Поздрав од Харков “]]
**Поштар** — лице кое на крајните корисници им ја доставува поштатата. Работи во поштенското претпријатие на соодветната држава. Поштарот има посебна униформа и превозно средство. Порано користеле коњи, подоцна велосипеди, а денес користат мотоцикли и автомобили за превоз. 

## Поштарот како мотив во уметноста и во популарната култура
* „Тагата на поштарот“ — песна на македонскиот поет Анте Поповски.
* „Поштар“ ― македонски игран филм од 1991 година во режија на Богдан Поп Ѓорчев.
* „Поштарот“ — американски филм од 1997 година, во режија на Кевин Костнер.

## Наводи

Категорија:Занимања
Ѓерг Аријанит

**Ѓерг Аријанит** (1383–1462) бил средновековен господар на областа меѓу Шкундра и Војуша.

лево|мини|Плаштеница нарачана од Ѓерѓ Аријанит
Во 1432 г. подигнал востание против Османлиите. Тој е прв феудалец на територијата на Албанија, кој ја победил султановата војска и султанот во 1439 година бил принуден да ја признае неговата независност. Тоа му обезбедило посебен углед во Европа. Со цел да ја зачува независноста, склучил сојуз со папата, кралот на Неапол (1451) и Венецијанската република (од која добил војводска титула). Сепак, бил принуден да ја напушти Албанија во 1460-те години, кога пребегнал на Венецијанска територија каде и починал.

Неговата ќерка Андроника била мажена за Скендербег, а Ангелина за Стефан Бранковиќ.

Категорија:Албанија во средниот век
Долари (филм)

**„Долари“** (*$*) — американски филм од 1971 година, во режија на Ричард Брукс (Richard Brooks), кој е автор и на сценариото. Главните улоги ги толкуваат: Ворен Бити (Warren Beatty), Голди Хон (Goldie Hawn), Герт Фребе (Gert Fröbe), Роберт Вебер (Robert Webber) и Скот Бреди (Scott Brady). Музиката ја компонирал Квинси Џонс (Quincy Jones), а песните ги изведуваат: Литл Ричард (Little Richard), Роберта Флек (Roberta Flack) и Даг Кершо (Doug Kershaw).

## Синопсис
Американските криминалци го искористуваат законот за заштита на приватноста за да ги скријат парите во една германска банка во Хамбург. Експертот за безбедност, Џо Колинс (го игра Бити) планира да им ги украде парите со помош на проститутката Дон Дивајн (ја игра Хон)...

## Наводи

Категорија:Американски филмови
Категорија:Криминалистички филмови
Категорија:Филмови на англиски јазик
Категорија:Филмови од 1971 година
Категорија:Филмови чие дејствие се одвива во Хамбург
Категорија:Филмски комедии
Категорија:Филмови на Ричард Брукс
Категорија:Филмови со Ворен Бити 
Категорија:Филмови со Голди Хон
Категорија:Филмови со Герт Фребе
Категорија:Филмови со Роберт Вебер
Категорија:Филмови со Скот Бреди
Канал Морава-Вардар

**Канал Морава-Вардар** — инфраструктурен проект што би ја поврзувал долината на реката Вардар во Македонија со долината на реката Морава во Србија. Овој воден пат би овозможил поврзување на земјите од дунавскиот басен со Средоземното Море.

## Траса
мини
Предложената траса долга 651 км би го поврзала Дунав, преку реката Морава во Србија, со 20-километарски канал преку границата со Македонија, поврзувајќи се со реката Вардар, која се влева во Егејското Море во близина на Солун. Покрај каналот, на долгите делови на реката ќе им требаат подобрувања на навигацијата. Во моментов, само најниските три километри од Морава се пловни.

За превоз меѓу Егејското Море и Средна Европа, оваа рута би била 1.200 км пократка од сегашниот премин преку Босфорот, Црното Море и долниот дел на Дунав. 

## Планирање
Деталните планови биле изготвени од нацистичката влада во 1941 година, во врска со подобрувањата на навигацијата на реките Драва, Тиса, Бегеј и Сава, заедно со каналот Дунав-Сава.

Од Втората светска војна, имало низа српски иницијативи, со надеж за изградба на Канал Морава-Вардар, со предлози и студии во 1961, 1964, 1966, 1973 и 1973-1980 година. Потоа, во 2012 година, српскиот министер за природни ресурси, рударство и просторно планирање рекол дека проектот ќе биде завршен во рок од осум години. Во 2013 година, директорот на српската Државна агенција за просторно планирање рекол дека тоа е реален проект и дека работата ќе започне наскоро, со кинеската владина корпорација Gezhouba Group. Ова бил еден од најважните проекти на тогашната Влада на Србија.

Фигаро објавил предлог поддржан од Кина во 2017 година: 651км траса (вклучувајќи нов канал и подобрена речна пловидба), се очекувало да чини 17 милијарди евра. Градоначалникот на Солун тоа го нарекол „сон“. Од 2018 година, една голема пречка за српските предлози бил недостатокот на меѓувладини договори меѓу Грција, Република Македонија и Србија; исто така, заедничкото финансирање со Европската Унија се чини малку веројатно.

Досега, ниту една градба не е започната.

Има предлози да се развијат железнички линии во областа, кои би биле замена за каналот.

## Поврзано
* Вардар
* Морава

## Наводи

## Надворешни врски
* Навигациска рута Морава – Вардар (Аксиос). 
* 

Категорија:Моравски слив
Категорија:Меѓународни реки во Европа
Категорија:Вардарски слив
Бегеј

**Бегај** (, ) — река во Романија и Србија.

Извира во планините Појана Руска, кои се дел од Карпатите. Тече низ романските градови Феџет и Темишвар, а во Србија низ селата Српски Итебеј, Нови Итебеј, Торак, Житиште, низ градот Зрењанин, а потоа и низ селата Ечка, Стајиќево и Перлез.

Бегеј се влева во Тиса во близина на Тител.

Должината на Бегеј изнесува 254 км, од кои 75 км минуваат низ Србија.

## Минато
мини| Бегеј меѓу Житиште и Клек.
мини| Мостот преку Бегеј покрај Житиште
Бегеј е канализиран - регулиран за пловидба, па извозниците многу го користеле меѓу двете светски војни. Пристаништето во Велики Бечкерек се наоѓало во близина на зградата на „Капетанијата“.

На почетокот на април 1937 година, надојдениот Бегеј, поради стагнацијата создадена од високото ниво на Тиса, го поплавила градот Петровград. Најмногу настрадала населбата Берберско каде паднала една куќа.

## Поврзано
* Список на реки во Србија

## Наводи

## Надворешни врски
* 

Категорија:Банат
Категорија:Реки во Романија
Категорија:Реки во Србија
Категорија:Црноморски слив
Тикамси

мини|332x332пкс| Тикамси на слика од 1848 година на Бенсон Лосинг врз основа на цртеж од 1808 година.
**Тикамси** (, околу 1768-1813), поглавар на индијанското племе Шони, водач на индијанската племенска конфедерација во истоимената војна против САД.

## Биографија
По избувнувањето на војната на Понтијак (1763-1766), британската влада во 1763 година го забранила населувањето на американските колонисти западно од Апалачките планини. Сепак, после основањето на САД по Американската војна за независност (1776-1781) започнал бран на неограничено населување на западните територии населени со индијански племиња. Со цел да се запре навлегувањето на белите доселеници **Тикамси**, поглаварот на племето Шони, работел околу 16 години за да ги обедини сите индијански племиња во областа Охајо, Индијана и Илиноис и да создаде единствена индијанска држава. По поразот на индијанските сили, кои на 7 ноември 1811 година ги нападнале и ги разбиле американските трупи на генералот Вилијам Харисон на реката Типекануа, Тикамси побегнал во Канада. Британците во 1812 година, го унапредиле со чин бригаден генерал и го поставиле на чело на индијанската армија во војната против САД (Англо-американска војна 1812-1815).

## Наводи

Категорија:Индијански водачи
Категорија:Починати во 1813 година
Категорија:Родени во 1768 година
Фулар

[десно|мини| [Свила|Свилена фулар марама|282x282пкс]]
мини|200x200px| Марек Јакубијак со фулар
**Фулар** е лесна ткаенина, кепер или рамно ткаена, изработена од свила или мешавина од свила и памук . Фуларот обично има мал печатен дизајн со различни бои. Според метонимија, тоа може да биде и артикал за облека, како што се марами и вратоврски, направени од оваа ткаенина.  Во машките вратоврски, под поимот фуларот повеќе се подразбира моделот отколку материјалот; тоа е со мали размери шаблон кој се повторува на блоковите и е  исто така наречен сет шема или приспособена шема.

Се верува дека фуларот потекнува од Источна Азија. Зборот потекнува од францускиот збор ''foulard'', со исто правилно и метонимско значење.  Во современиот француски **' е вообичаен збор  за шамивче. Во [[Квебек]] зборот **' се користи и за шал (écharpe во Франција).

Успехот на  Ралф Лорен во модната индустрија започна со трговија на фулари од Лондон во Соединетите држави. 

Во 1989 година, во Франција избувна јавна дебата за шамиите кога три муслиманки во државно средно училиште одбија да ги тргнат шамиите за да се усогласат со концептот на секуларизмот на училишната администрација.  Настанот стана познат како „affaires de foulard“.

Фуларната ткаенина се користи и во ѕидните тапети за декорирање на домот. 

## Надворешни врски

* Printing a Foulard on a printing press at Cheney Brothers Factory in Connecticut, 1915 photograph from the Smithsonian National Museum of American History.
* 1913 example of a “showerproof” Foulard from the Smithsonian National Museum of American History.

## Наводи

Категорија:Свила
Категорија:Ткаенини
Ардила

[мини|200x200пкс| Реката Ардила. [Моура (Португалија)|Моура, Португалија]]
**Ардила** — река во Шпанија и Португалија и притока на реката Гвадијана. Нејзината должина е 166 километри. Дел од реката ја формира португалско-шпанската граница.

## Наводи

Категорија:Меѓународни реки во Европа
Категорија:Реки во Португалија
Категорија:Реки во Шпанија
Бара (река во Германија)

**Бара** () — река во Чешка и Саксонија, Германија. Нејзиниот извор е во источните Рудни Планини, на границата со Чешка. Се влева во реката Готлојба,  притока на Елба. Името Бара потекнува од старолужинскиот збор *bara* што значи "кал, мочуриште".

## Поврзано

* Список на реки во Саксонија
* Список на реки на Чешката Република

## Наводи

Категорија:Погранични реки
Категорија:Германско-чешка граница
Категорија:Меѓународни реки во Европа
Категорија:Реки во Германија
Категорија:Реки во Устечкиот крај
Категорија:Реки во Саксонија
Категорија:Координати на Википодатоците
Категорија:Врамена карта без назнака за OSM-однос на Википодатоците
Допир на Зен

**„Допир на Зен“** (мандарински: *俠女*) — тајвански филм од 1971 година, во режија на Кинг Ху, кој е автор и на сценариото, заедно со Сонглинг Пу. Главните улоги ги толкуваат: Чун Шин, Фенг Хсу, Били Чан и Пинг-Ју Чанг. Во 1975 година, на Канскиот филмски фестивал, режисерот Ху бил награден со Техничката главна награда, а бил номиниран и за „Златната палма“.

## Синопсис
Ку Шен Чаи е скромен и неамбициозен уметник кој живее во едно село, заедно со мајка си. Неговиот живот се менува по средбата со таинствената Јанг Хуи-чинг, ќерката на генерал во царската војска, која по погубувањето на татко ѝ, се крие од своите непријатели. Нејзе ѝ помага генералот Шин кој се преправа како сиромашен слеп старец. Во потрага по Јанг, во селото доаѓа генералот Оу-Јанг Нин, а Ку решава да ѝ помогне на девојката во која се вљубува...

## Наводи

Категорија:Тајвански филмови
Категорија:Акциони филмови
Категорија:Боречки филмови
Категорија:Филмови на кинески јазик
Категорија:Филмови од 1971 година
Категорија:Филмови чие дејствие се одвива во Кина
Категорија:Филмови на Кинг Ху
Категорија:Филмови со Чун Шин 
Категорија:Филмови со Фенг Хсу
Категорија:Филмови со Били Чан
Категорија:Филмови со Пинг-Ју Чанг
Категорија:Историски филмови
Елам

**Елам** — историска област и древна држава (3 илјадалетие — средината на VI век пр. н. е.) на југозапад од современ Иран (покраини Хузестан и Лорестан). Центар (главен град) е градот Суза. До почетокот на нашата ера, Еламитите сѐ уште го задржале своето етничко своеобразие и биле присутни во Ерусалим на прославата на Денот на Педесетницата.

За време на староеламскиот период (напредно бронзено време), Елам претставувал неколку царства на Иранската Висорамнина со центар на Аншан. Еламската култура во голема мера влијаела на Гутинското Царство и неговиот наследник, Ахеменидското Царство, каде што еламскиот бил еден од главните јазици што се користеле. Еламскиот најчесто се смета за изолиран јазик, иако некои научници го поврзуваат со дравидските јазици.

## Географија
Елам се наоѓал југозападно од современ Иран, главно во покраините Хузестан и Лорестан. Главниот град на Елам бил Суза, кој се наоѓал во плодната рамнина на Хузестан, овозможена од реката Карун и нејзините притоки.

Областа се протегала од плодните низини во близина на Месопотамија до подножјето на планините Загрос, кои обезбедувале природна заштита и ресурси како метали и дрво. Благодарение на оваа стратешка местоположба, Елам служел како мост меѓу цивилизациите на Месопотамија и Иранската Висорамнина.

Климата на Елам разнообразувала: низините биле топли и суви, додека планинските области биле постудени и поплодни, погодни за сточарство и земјоделство.

## Наводи

## Надворешни врски

* Lengua e historia elamita, by Enrique Quintana
* History of the Elamite Empire
* Elamite Art
* Stele of King Untash Napirisha 
* Statue of Queen Napir Asu 
* Elamite Seals
* All Empires – The Elamite Empire 
* Elam in Ancient Southwest Iran
* Persepolis Fortification Archive Project
* Iran Before Iranians
* Encyclopædia Iranica: Elam
* Modelling population dispersal and language origins during the last 120,000 years
* Hamid-Reza Hosseini, *Shush at the foot of [[:en:Louvre|Louvre]]* ''Shush dar dāman-e Louvre'', in Persian, Jadid Online, 10 March 2009 Audio slideshow (6 min 31 sec)
* https://web.archive.org/web/20160222154459/http://www.elamit.net/

__СОСОДРЖИНА__
__ИНДЕКС__
Категорија:Елам
Категорија:Историски области
Девојчето со кибритчињата

мини|Илустрација од книгата „Девојчето со кибритчињата“
***Девојчето со кибритчињата*** е расказ на данскиот писател Ханс Кристијан Андерсен од 1845 година година. Темата ги опфаќа детските соништа и надежи.

## Содржина

## Адаптации
Темата на работата на Ханс беше адаптирана во три играни филмови во 1902 и 1928 година . и во 1988 година . година. Исто така, снимени се шест анимирани филмови. Најмалку десет песни се занимаваа со темата на девојката со натпреварите и беа снимени во најмалку пет различни ТВ формати.

## Наводи

## Литература

* Андерсен, Х. К: *Девојка со кибритчиња*, Свјетлост Сараево, 1988 година.
* Ханс Кристијан Андерсен: *Избрани бајки*, Српско училиште, 2008 година.

## Надворешни врски

* Девојката со кибритчињата, Ханс Андерсен.
Скијачки центар „Михајлово“

**Скијачки центар „Михајлово“** — скијачки центар во близина на селото Конопиште, Кавадаречко. Центарот е сместен во подножјето на планината Кожуф, со северна изложеност, на висина од 1200 метри. Местото е оддалечено околу 35 километри од Кавадарци, од каде има организиран превоз до планината. Центарот бил отворен на 1 јануари 2025 година.

Ски центарот располага со една главна ски патека со должина од околу 400 метри и една помошна патека наменета за најмладите генерации и почетници кои ќе имаат можност на безбеден и лесен начин да ги совладаат предизвиците во скијањето, топови за вештачко заснежување, како и осветлена патека со можност за ноќно скијање. Покрај основниот лифт со котва, единствено во Македонија центарот располага со лифт – лента која ќе ги влече најмладите и потечниците при учење да скијаат.

## Влечници

## Патеки
Вкупната должина на лесни (сини) патеки за алпско скијање е 400 метри, а најавени се уште две стази со должина од два километра и висинска разлика од 500 метри.

## Наводи

Михајлово
Категорија:Конопиште
Категорија:Појавено во 2025 година во Македонија
Ватерполо и пливачка федерација на Црна Гора

**Ватерполо и пливачка федерација на Црна Гора (ВПСЦГ)** (црногорски: Vaterpolo i plivački savez Crne Gore) е управно тело за ватерполо и пливање во Црна Гора. Федерацијата е формирана на 22 април 1949 година во Херцег Нови. Нејзин прв претседател беше Милан Вукасовиќ.

Тоа е независна спортска организација, членка на ЛЕН (Европска пливачка лига) и ФИНА (Меѓународна пливачка федерација) од 21 август 2006 година, како и на Олимпискиот комитет на Црна Гора. Организира црногорско првенство и куп во ватерполо и црногорско првенство во пливање. Федерацијата е задолжена за националните ватерполо и пливачки репрезентации на Црна Гора.

Седиштето се наоѓа во Подгорица, а сегашен претседател е Дејан Бајиќ.

## Членови
Клубови членки на Ватерполо и пливачката федерација на Црна Гора:

*Ватерполо пливачки клуб Акватик Верде, Подгорица
*Пливачки и ватерполо клуб Будуќност, Подгорица
*Пливачки ватерполо клуб БУДВА-БУДВАНСКА РИВИЕРА, Будва
*Пливачки клуб Батерфлај, Никшиќ
*Ватерполо клуб ВАТЕРПОЛО АКАДЕМИЈА Катаро, Котор
*Пливачки ватерполо клуб ЈАДРАН, Херцег Нови
*Пливачки ватерполо клуб НИКШИЌ, Никшиќ
*Пливачки клуб ОРКА, Будва
*Ватерполо клуб ПРИМОРАЦ, Котор
*Пливачки ватерполо клуб „СТАРИ ГРАД“ Будва, Будва
*Ватерполо клуб МЛАДОСТ БИЈЕЛА, Бијела

## Натпревари организирани од ВПЦГ
;Пливање
*Црногорско првенство во пливање
;Ватерполо
*Црногорска машка ватерполо лига
*Куп на Црна Гора во ватерполо за мажи

## Спонзори
Спонзори на ватерполо и пливачка федерација на Црна Гора:
*Електропривреда Црне Горе (генерален спонзор)
*Делфин
*САВА ОСИГУРАЊЕ
*Меридианбет
*ЈАНА
*ЦЕДИС
*Савана
*Генерали
*Будванска ривијера
*ФАРМАНОВА

## Наводи

## Надворешни врски
* Официјална страна на ВПСЦГ

Категорија:Ватерполо во Црна Гора
Категорија:Пливање во Црна Гора
Категорија:Ватерполо
Црква „Св. Недела“ - Облешево

**Света Недела** — главна селска и гробишна црква во кочанското село Облешево, Македонија.

Црквата претставува парохиски храм на Облешевската парохија.

## Местоположба

Црквата се наоѓа на влезот во селото кога се доаѓа од Штип, а околу нејзе се наоѓаат селските гробишта.

## Историја

Црквата била изградена и осветена во 1976 година од страна на митрополитот Злетовско-струмички г. Наум.

Во поново време добила нова фасада, како што се забележува на фотографиите.

## Галерија


Податотека:Гробишта во Облешево.jpg|Селските гробишта
Податотека:Параклис „Св. Петка“ - Облешево.jpg|Параклисот „Св. Петка“
Податотека:Црква „Св. Недела“ - Облешево 10.jpg|Задниот дел
Податотека:Црква „Св. Недела“ - Облешево 2.jpg|Влезната порта
Податотека:Црква „Св. Недела“ - Облешево 3.jpg|Помошен влез
Податотека:Црква „Св. Недела“ - Облешево 4.jpg|Помошен влез
Податотека:Црква „Св. Недела“ - Облешево 5.jpg|Влезот во припратата
Податотека:Црква „Св. Недела“ - Облешево 6.jpg|Апсидата
Податотека:Црква „Св. Недела“ - Облешево 7.jpg|Помошниот објект
Податотека:Црква „Св. Недела“ - Облешево 8.jpg|Западната страна
Податотека:Црква „Св. Недела“ - Облешево 9.jpg|Трпезаријата
Податотека:Sv. Nedela Obleševska (2).JPG|Поглед на црквата во 2012 г.


## Поврзано
* Кочанско архијерејско намесништво
* Облешевска парохија
* Облешево

## Наводи

## Надворешни врски

Облешево
Црква „Св. Јован Крстител“ - Облешево

**Свети Јован Крстител** — нова селска црква во кочанското село Облешево, Македонија.

## Местоположба

Црквата е подигната на самото сретсело во Облешево.

## Галерија


Податотека:Црква „Св. Јован Крстител“ - Облешево 2.jpg|Влезот
Податотека:Црква „Св. Јован Крстител“ - Облешево 3.jpg|Куполата
Податотека:Црква „Св. Јован Крстител“ - Облешево 4.jpg|Поглед на црквата
Податотека:Црква „Св. Јован Крстител“ - Облешево 5.jpg|Апсидата
Податотека:Св. Јован Облешево (1).JPG|Поглед на црквата во 2013 г.


## Поврзано
* Кочанско архијерејско намесништво
* Облешевска парохија
* Облешево

## Надворешни врски

Облешево
Вила „Лепа"

мини|Поглед на вилата

**Вила „Лепа“** — историски значаен објект сместен во стариот дел на Охрид во месноста викана Имарет, блиску Плаошкиот манастир.

Изградена е во 1934 година од адвокатот Демостен Манев. Вилата своето име го добила по името на неговата сопруга. Проектирана е од архитектот Газикаловиќ.

Вила Лепа е распространета на плац од 13.000 m2 со дворно место кое располагало со бројна овошна и цветна вегетација засадена од самиот Демостен Манев.

Тука семејството Маневи живеело сѐ до 1947-ма година кога вилата е одземена од државата, а Демостен Манев живеел во сутеренот. Првичната идеја била да се изгради амфитеатар на местото од вилата, но тоа никогаш не се случило. Второто решение за оттуѓување е во 1954-та година кога Манев водел спор, но подоцна е целосно истеран од својата куќа. Така Манев со семејството, блиску неговата адвокатска канцеларија, приспособил шупа каде што ги поминал своите последни години од животот до 1969-та година кога починал. Потоа вилата била резиденција на Лазар Колишевски до 1965-та. Три години била земена и на користење од охридската служба за урбанизација. А, подоцна вилата е користена како резиденција на Дебарско-кичевската епархија во која живееле тројца митрополити: Методиј, Ангелариј и Тимотеј.

Вилата со законот за денационализација е вратена на наследниците на Демостен Манев, но без правна разврска.

Категорија:Куќи во Охрид
Демостен Манев

**Демостен Манев** ( во  – ) — македонски адвокат и општественик

## Животопис
Манев бил роден на 28 јуни 1890 г. во градот Охрид, тогаш во Отоманското Царство, како дете на Стефан Манев и Марија Манева (род. Савинова). Во 1913 г. завршил право на Софискиот универзитет. За време на Првата светска војна бил офицерски кандидат во Единаесетта пешадиска македонска дивизија за што подоцна добил орден ,,За храброст” од III степен.

Работел како адвокат во Охрид и бил член на Охридската општонародната фондација ,,Св. Климент Охридски” чии што цели биле добротворни. Преку фондацијата заедно со други еминентни имиња од градот учествувале и со парична помош за изградбата на женското училиште ,,Радничка”. Тој бил  и сопственик на вилата „Лепа“, која подоцна е национализирана со реформите во Југославија во 1947 година. Манев починал на 6 август 1969 г.

## Наводи

Категорија:Македонски општественици
Категорија:Македонски правници
Категорија:Правници од Охрид
Категорија:Македонски адвокати
Категорија:Апсолвенти на Софискиот универзитет
Црква „Св. Ѓорѓи“ - Соколарци

**Свети Ѓорѓи** — главна манастирска црква на истоимениот Соколарски манастир во кочанското село Соколарци, Македонија.

Секоја година на Ѓурѓовден кај црквата се организиран голем народен собор.

## Местоположба

Црквата се наоѓа северно од селото, сместена на возвишението Манастир.

## Историја

Црквата била изградена во 1942 година за време на Втората светска војна.

Пред подигнувањето на манастирската црква во 1942 година, на возвишението постоеле руини од стар храм.

Во 1985 година, храмот бил реновиран и повторно бил осветен во 1987 година од страна на епископот Тивериополски г. Горазд.

## Галерија


Податотека:Црква „Св. Ѓорѓи“ - Соколарци 6.jpg|Поглед на црквата
Податотека:Црква „Св. Ѓорѓи“ - Соколарци 8.jpg|Поглед на црквата


## Поврзано
* Кочанско архијерејско намесништво
* Соколарска парохија
* Соколарци

## Наводи

## Надворешни врски

Соколарци
Категорија:Соколарски манастир „Св. Ѓорѓи“
Соколарски манастир „Св. Ѓорѓи“

**Соколарски манастир „Св. Ѓорѓи“** — манастир во кочанското село Соколарци.

## Местоположба

Манастирот се наоѓа северно од селото, сместен на истоименото возвишение, кое претставува градиште од доцноантичкото време, старохристијанска црква и некропола.

## Историја

Пред подигнувањето на манастирската црква во 1942 година, на возвишението постоеле руини од стар храм.

## Градби во манастирот

Манастирот е составен од црквата „Св. Ѓорѓи“, крст, конак, трпезарија и помошни објекти.

### Црква „Св. Ѓорѓи“

Црквата е подигната во 1942 година.

## Наводи

## Надворешни врски


Категорија:Соколарци
Категорија:Манастири во Македонија
Категорија:Манастири во Брегалничката епархија
Категорија:Манастири на МПЦ
Категорија:Манастири во Кочанското архијерејско намесништво
Соколарски манастир

**Соколарски манастир** може да се однесува на два манастира во селото Соколарци:

* Соколарски манастир „Св. Ѓорѓи“
* Соколарски манастир „Св. Петка“
Соколарски манастир „Св. Петка“

**Соколарски манастир „Св. Петка“** — манастир во кочанското село Соколарци.

## Местоположба

Манастирот се наоѓа северно од селото, веднаш зад последните куќи во селото.

## Градби во манастирот

Манастирот е составен од црквата „Св. Петка“, параклис, трпезарија и помошни објекти.

### Црква „Св. Петка“

Нема податоци кога е подигната црквата.

### Параклис „Св. Петка“

Нема податоци кога е подигнат параклисот.

## Галерија


Податотека:Соколарски манастир „Св. Петка“ 10.jpg|Молитвен простор
Податотека:Соколарски манастир „Св. Петка“ 11.jpg|Објект
Податотека:Соколарски манастир „Св. Петка“ 2.jpg|Манастирскиот двор
Податотека:Соколарски манастир „Св. Петка“ 3.jpg|Помошен објект
Податотека:Соколарски манастир „Св. Петка“ 4.jpg|Молитвен простор
Податотека:Соколарски манастир „Св. Петка“ 5.jpg|Молитвен простор
Податотека:Соколарски манастир „Св. Петка“ 6.jpg|Трпезаријата
Податотека:Соколарски манастир „Св. Петка“ 7.jpg|Параклис
Податотека:Соколарски манастир „Св. Петка“ 8.jpg|Молитвен простор
Податотека:Соколарски манастир „Св. Петка“ 9.jpg|Молитвен простор


## Надворешни врски


Категорија:Соколарци
Категорија:Манастири во Македонија
Категорија:Манастири во Брегалничката епархија
Категорија:Манастири на МПЦ
Категорија:Манастири во Кочанското архијерејско намесништво
Три сестри (земјоделство)

[алт=Illustration of cornstalk on which bean plants are climbing, surrounded at the base with leaves and fruit of a pumpkin vine|мини| [Пченка, грав за качување и зимска тиква засадени заедно]]
**Трите сестри** (шпански: *tres hermanas*) се трите главни земјоделски култури на разни домородни народи од Централна и Северна Америка: тиква, пченка и грав (обично тепари грав или обичен грав). Во техника позната како придружно садење, пченката и гравот често се садат заедно во могили формирани со натрупување на почва околу основата на растенијата секоја година; тиквата обично се сади меѓу могилите. Стеблото на пченката служи како потпора за гравот, гравот го фиксира азотот во своите коренски грутки и ја стабилизира пченката при силни ветрови, а широките листови на тиквата ја засенчуваат земјата, одржувајќи ја почвата влажна и помагајќи да се спречи појавата на плевел.

Домородните народи низ Северна Америка одгледувале различни сорти на Трите сестри, приспособени на различни локални средини. Поединечните житарици и нивнато садење во поликултура потекнуваат од Мезоамерика, каде најпрвин бил припитомена тиквата, а потоа пченката, а потоа и гравот, во период од 5.000-6.500 години. Европските записи од шеснаесеттиот век го опишуваат високопродуктивното домородно земјоделство засновано на одгледување на Трите сестри низ она што сега се источни Соединетите Американски Држави и Канада, каде што земјоделските култури се користеле и за храна и за трговија. Географот Карл О. Зауер ги опишал Трите сестри како „симбиотски растителен комплекс на Северна и Централна Америка без конкутенција од други места“.
алт=Hopi Blue Corn, Pole Beans, and Sugar Pumpkins at 6000'|мини| Засадување на тумба на Три сестри во Аризона, 2022 година

## Фолклор
Бројни легенди од домородните култури го опкружуваат постоењето и производството на културите Три сестри.

Една легенда ги персонифицира посевите како три човечки сестри. Првата сестра, која претставува грав, е опишана како мало дете облечено во зелено. Втората сестра, која претставува тиква, е малку постаро дете облечено во жолта наметка, или фустан. Најстарата од трите, која претставува пченка, често се опишува дека носи бледо зелен шал и има долга жолта коса.

Овие три сестри постојано ги посетува младо домородно момче, импресионирајќи ги со неговиот карактер и ловечки вештини, особено со стрелаштво. Со секоја посета, една од трите сестри исчезнува додека најстарата не остане сама. Поради тоа таа почнува да тагува. Кога домородното момче повторно доаѓа во посета на сезоната на жетва, го слуша плачот на најстарата сестра и ја враќа во домот на неговата мајка и татко за да ја расположи. Таму, најстарата повторно се соединува со нејзините сестри кои од љубопитност останале со домородното момче. Од тој момент па наваму, трите сестри никогаш повеќе не се разделиле.

## Наводи


## Литература

* 
* 
* 
* 
* 
* 
* 

Категорија:Трговија со крзно
Категорија:Ирокези
Категорија:Пермакултура
Категорија:Пченка
Категорија:Грав
Категорија:Тиква (род)
Црква „Св. Петка“ - Соколарци

**Света Петка** — главна манастирска црква на истоимениот Соколарски манастир во кочанското село Соколарци, Македонија.

## Местоположба

Црквата се наоѓа северно од селото, веднаш зад последните куќи во селото.

## Галерија


Податотека:Црква Св. Петка - Соколарци.jpg|Поглед на црквата во 2017 г.
Податотека:Црква „Св. Петка“ - Соколарци 6.jpg|Поглед на црквата во 2023 г.
Податотека:Црква „Св. Петка“ - Соколарци 8.jpg|Влезот (2023 г.)
Податотека:Црква „Св. Петка“ - Соколарци 9.jpg|Апсидата (2023 г.)


## Поврзано
* Кочанско архијерејско намесништво
* Соколарска парохија
* Соколарци

## Надворешни врски

Соколарци
Категорија:Соколарски манастир „Св. Петка“
Стрежево (брана)

**Брана „Стрежево“** — висока земјено-насипна брана со средишно глинено јадро и потпорно тело од чакал, возводно и низводно на реката Шемница.

Со изградбата на браната се образува акумулационен простор, со корисна зафатнина што овозможува: 
* обезбедување на потребните количини на вода за наводнување на дел од Пелагонија (проектно предвидени 20.200 хектари нето обработлива површина), 
* делумно надополнување до потребните количина на непреработена вода за потребите на ЈП “Водовод” – Битола, 
* обезбедување на дел од потребите од сирова вода за дел од индустријата, заштита од поплавување на дел од Пелагонија

## Местоположба

Браната се наоѓа на 24 км од вливот на Шемница во Црна Река и на 1,5 км низводно од селото Стрежево кое останало без жители по потопувањето на неговиот атар од Стрежевското Езеро.

## Технички одлики на браната
Браната ги има следните технички одлики:
* Кота на круната ........................................................ 741,00 м н.в.
* Кота на нормален водостој ...................................... 735,50 м н.в.
* Кота на максимален водостој .................................. 739,00 м н.в.
* Кота на минимален водостој .................................... 694,00 м н.в.
* Висина на браната ..................................................... 76 м
* Ширина на круната на браната ..................................... 10 м
* Должина на круната на браната .................................... 632 м
* Нагиб на возводната косина .......................................... 1:2 и 1:4,4
* Нагиб на низводната косина .......................................... 1:2
* Волумен на браната ....................................................... 4,219 • 106 м3
* Волумен на акумулацијата на 735,50 м н.в. ................... 119,23 • 106 м3
* Корисен волумен ........................................................... 108,87 • 106 3
* Плоштина на водното огледало на 735,50 м н.в. ........... 432,86
* Должина на водното огледало на 735,50 м н.в. ............. 6.25 км

## Поврзано
*Стрежевско Езеро
*ХС „Стрежево“
*Стрежево

## Наводи

Категорија:Брани во Македонија
Категорија:ХС „Стрежево“
Човечки метапневмовирус

мини|233x233пкс|Структура и геном на човечкиот метапневмовирус.
**Човечки метапневмовирус** (, HMPV) — вид РНК-вирус од семејството *Pneumoviridae* од редот *Mononegavirales*. Предизвикува остра вирусна зараза кај луѓето, главно кај децата. Покрај болестите на горните дишни патишта, предизвикува болести на долните дишни патишта.

## Опис
Човечкиот метапневмовирус првпат бил изолиран од пациент на крајот на 2001 г. во Холандија. До 2018 г., биле утврдени два генотипа (линии А и Б), со по два поттипа во секоја од овие линии.

Вирусната РНК кодира 9 белковини. Видот е сличен на човечкиот респираторно-синцитијален вирус, сличноста на аминокиселинските секвенци е 23−43 %.

Просечната големина на вирионите е 209 нм, облиците се плеоморфни, сферични и нишковидни.

## Вирологија
Човечкиот метапневмовирус првенствено ги заразува епителните клетки на дишните патишта во носот и белите дробови. Се верува дека вирусот се врзува за целните клетки преку заемодејства помеѓу неговиот гликопротеин (G) и хепаран сулфат, како и други гликозаминогликани. Споената (F) белковина на човечкиот метапневмовирус содржи RGD (Arg-Gly-Asp) мотив, кој се врзува за RGD-врзувачките интегрини на клетките домаќини, служејќи како клеточни рецептори. Оваа белковина го олеснува спојувањето на вирусната обвивка со клеточната мембрана на pH-независен начин, што веројатно се јавува во ендозомите. Откако ќе влезе во домаќинот, човечкиот метапневмовирус предизвикува ослободување на хемокини и цитокини, вклучувајќи ги IL-6, IFN-α, TNF-α, IL-2 и воспалителните белковини на макрофаги. Овој имунолошки одговор води до перибронхиоларна и периваскуларна инфилтрација и воспаление.

## Наводи

## Надворешни врски

* ICTV Virus Taxonomy Profile: ''Pneumoviridae'' (December 2017)
* hMPV EIA kit (Biotrin, archived 13 February 2007)
* Human Metapneumovirus, hMPV (Biotrin, archived 11 September 2007)

__СОСОДРЖИНА__
__ИНДЕКС__

Категорија:Вирусни болести
Лекарот (филм од 1979)

**„Лекарот“** (француски: *Le toubib*) — француски филм од 1979 година, во режија на Пјер Граније-Дефере. Главните улоги ги толкуваат: Ален Делон, Вероника Жано и Бернард Жирадо.

## Содржина
Пред еден месец, познатиот хирург Жан-Мари Деспри го напушта сопругата. Сега, тој работи во модерна подвижна болница, додека се води Третата светска војна...

## Наводи

Категорија:Француски филмови
Категорија:Филмови од 1979 година
Категорија:Филмови за лекари
Категорија:Филмови со Бернард Жирадо
Категорија:Филмови на Пјер Граније-Дефере
Категорија:Филмови со Ален Делон
Категорија:Филмови со Вероника Жано
Категорија:Филмови на француски јазик
Категорија:Воени филмови
Злобница (филм од 2024)

***Злобница*** () — американски музички фантастичен филм во режија на Џон М. Чу, адаптиран од Стивен Шварц и Вини Холцман од нивниот мјузикл „Злобница“. Главните улоги во филмот ги толкуваат Синтија Ериво, Аријана Гранде, Џонатан Бејли и Џеф Голдблум. Тоа е првиот филм во дуологијата „Злобница“. Премиерата во американските кина била на 22 ноември 2024 г., а во македонските на 21 ноември истата година.

## Содржина
Елфаба, млада жена со зелена кожа, се движи по животот во Универзитетот Шиз и создава неверојатно пријателство со популарната Галинда. Нивната врска се продлабочува додека се среќаваат со Волшебникот од Оз, што води до серија настани што на крајот ги обликуваат нивните судбини и ги преобразуваат во Злобната Вештерка од Западот и Глинда Добрата.

## Улоги

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Американски филмови
Категорија:Филмови на англиски јазик
Категорија:Филмови од 2024 година
Категорија:Американски музички филмови
Добриот татко

**„Добриот татко“** (англиски: *The Good Father*) — британски филм од 1985 година, во режија на Мајк Њуел (Mike Newell) по сценариото на Кристофер Хемптон (Christopher Hampton). Главните улоги ги толкуваат: Ентони Хопкинс (Anthony Hopkins), Џим Бродбент (Jim Broadbent), Хариет Волтер (Harriet Walter), Џоан Вели (Joanne Whalley) и Сајмон Калоу (Simon Callow).

## Синопсис
Бил е огорчен поради разводот и поради тоа што го загубил правото за старателство над единственото дете. Тој се спријателува со Роџер, маж кој го доживува истото. Бил се обидува на разни начини да му помогне на Роџер, вклучувајќи ја и финансиската помош за покривање на судските трошоци во врска со разводот. Бил смета дека феминизмот е причината за неговата несреќа, но набргу почнува да се сомнева во исправноста на неговите постапки и постапките на Роџер.

## Наводи

Категорија:Британски филмови
Категорија:Филмови од 1985 година
Категорија:Филмови на Мајк Њуел
Категорија:Филмови со Џим Бродбент
Категорија:Филмови со Ентони Хопкинс
Категорија:Филмови со Хариет Волтер
Категорија:Филмови на англиски јазик
Категорија:Филмови со Сајмон Калоу
Стари Лозја (Кајларско)

**Стари Лозја** (, *Палија Амбелија* или *Οικισμός ΔΕΗ*, *Икисмос ДЕИ*) — село во Кајларско, Егејска Македонија, денес во општината Еордеја на Кожанскиот округ во областа Западна Македонија, Грција. Населението брои само 1 жител (2021).

## Географија и местоположба
Селото се наоѓа во областа Сариѓол, околу 6 км југоисточно од градот Кајлари, на кој всушност претставува предградие, на надморска височина од 630 м.

## Историја
Селото е основано во текот на 1950-тите, додека за првпат е евидентирано во 1961 г. кога е заведено со 123 жители. Основано е во атарот на селото Дорутово од жителите на околните села со цел да живеат поблизу до градот Кајлари. Името на селото потекнува според месноста во која некогаш се наоѓале старите лозја на жителите од Дорутово, кои за време Првата светска војна настрадале од филоксера.

## Население

## Самоуправа и политика
Селото припаѓа на општинската единица Кајлари со седиште во истоимениот град, која припаѓа на поголемата општина Еордеја, во округот Кожани. Воедно, селото е дел од општинскиот оддел Дорутово, во кој влегува и истоименото село.

## Наводи

Категорија:Еордеја